Līgums Nr. FM VID 2024/091-1

**“Industriālo grīdas plāksnes paneļu iegāde un uzstādīšana”**

|  |  |
| --- | --- |
|  | Dokumenta datums ir tā  elektroniskās parakstīšanas datums |

**Valsts ieņēmumu dienests**, reģistrācijas Nr. 90000069281, Talejas ielā 1, Rīgā, kā vārdā saskaņā ar likumu “Par Valsts ieņēmumu dienestu” rīkojas tā ģenerāldirektor\_ \_\_\_\_\_\_\_\_\_\_\_\_\_\_ (turpmāk – Pasūtītājs vai VID), no vienas puses, un

**­­­­­­­­­­­­­­­­­­­­­­­**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_ personā, kurš/a rīkojas saskaņā ar \_\_\_\_\_\_\_\_\_\_\_\_ (turpmāk – Piegādātājs), no otras puses, abi kopā turpmāk saukti arī kā “Puses”, bet atsevišķi kā “Puse”,

pamatojoties uz iepirkuma “Industriālo grīdas plāksnes paneļu iegāde un uzstādīšana”, iepirkuma identifikācijas Nr. FM VID 2024/091-1 rezultātiem, noslēdz šādu līgumu, turpmāk tekstā – Līgums:

**1. Līguma priekšmets**

* 1. Pasūtītājs uzdod un Piegādātājs piegādā un uzstāda, ievērojot Līguma un tā pielikuma (turpmāk – Pielikums) noteikumus un Latvijas Republikā spēkā esošo normatīvo aktu noteiktajām prasībām atbilstošus, kvalitatīvus, jaunus, nelietotus, industriālo grīdas plāksnes paneļus (turpmāk – Prece).
  2. Detalizēta Preces specifikācija un cena norādīta Līguma Pielikumā.

**2. Līguma kopējā summa un norēķinu kārtība**

2.1. Līguma summa ir \_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_ euro un \_\_ centi) bez pievienotās vērtības nodokļa (turpmāk – PVN). PVN tiek aprēķināts un maksāts saskaņā ar spēkā esošo nodokļa likmi.

2.2. Līguma Pielikumā noteiktajās cenās ir ietvertas visas izmaksas, kas saistītas ar Preces vērtību, Preces piegādi un uzstādīšanu, ieskaitot transporta izmaksas līdz Līguma 3.2.apakšpunktā noteiktajai Preces piegādes vietai, darbaspēka izmaksas, nodokļus, izņemot PVN, nodevas, ar garantijas nodrošināšanu saistītās izmaksas, nekvalitatīvas, bojātas un/vai Līguma nosacījumiem neatbilstošas Preces aizstāšanas izmaksas (ja tādas būs nepieciešamas), ar nepieciešamo atļauju saņemšanu no trešajām personām saistītās izmaksas un citas ar Preces piegādes savlaicīgu un kvalitatīvu izpildi saistītās izmaksas.

2.3. Pasūtītājs par Līguma nosacījumiem atbilstošas Preces piegādi un uzstādīšanu veic samaksu saskaņā ar Līguma Pielikumā noteiktajām cenām 15 (piecpadsmit) dienu laikā no dienas, kad Līguma 10.8.apakšpunktā noteiktās Pušu pilnvarotās personas ir parakstījušas Preces piegādes pavadzīmi, nodošanas-pieņemšanas aktu un Līguma 10.8.2.apakšpunktā Piegādātāja pilnvarotā persona iesniegusi rēķinu.

2.4. Piegādātājs elektroniski sagatavoto rēķinu nosūta uz Pasūtītāja e-pasta adresi: [FP.lietvediba@vid.gov.lv](mailto:FP.lietvediba@vid.gov.lv) vai e-rēķinus uz eAdresi EINVOICE\_VID@90000069281.  
Ja Piegādātājs Pasūtītājam iesniedz elektronisko rēķinu, tad tam ir jāatbilst normatīvajos aktos noteiktajam formātam. Maksājumu pārskaita uz Piegādātāja norādīto norēķinu kontu bankā.

2.5. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad Līguma 5.11.1. apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

**3. Preces piegādes kārtība**

3.1.Piegādātājs par saviem līdzekļiem, izmantojot sev pieejamo darbaspēku un transportu, nodrošina Līguma nosacījumiem atbilstošas Preces savlaicīgu piegādi vienas piegādes veidā uz Līguma 3.2. apakšpunktā noteikto Preces piegādes vietu līdz 2024.gada 15.aprīlim, no dienas, kad Pasūtītāja pilnvarotā persona Piegādātāja pilnvarotajai personai ir nosūtījusi Preces piegādes pasūtījumu (kurā norāda piegādājamās Preces daudzumu, nosaukumu, kodu, piegādes adresi) uz Piegādātāja norādīto elektroniskā pasta adresi. Piegādātājs nodrošina un veic piegādātās Preces izkraušanas un uzstādīšanas darbus Preces piegādes vietā Pasūtītāja pilnvarotās personas norādītajā vietā.

3.2. Piegādātājs piegādā Preci un uzstāda Maskavas iela 30, Rēzekne darba laikā: no pirmdienas līdz ceturtdienai no plkst.08.15 līdz plkst.17.00 un piektdienās no plkst.08.15 līdz plkst.15.45, pusdienas pārtraukums no plkst. 12.00 līdz plkst. 12.30).

3.3. Preces piegāde tiek uzskatīta par veiktu pēc Preces piegādes pavadzīmes un nodošanas- pieņemšanas akta Pušu abpusējās parakstīšanas dienā. Preces uzstādīšana tiek uzskatīta par veiktu pēc Preces uzstādīšanas nodošanas-pieņemšanas akta Pušu abpusējās parakstīšanas dienā. Abpusēji parakstīts Preces pieņemšanas akts un Preces uzstādīšanas pieņemšanas akts ir pamatojums norēķinu veikšanai Līgumā noteiktajā kārtībā.

3.4. Saņemot Preci, Pasūtītāja pilnvarotā persona pārbauda piegādātās Preces atbilstību Līgumam un tā Pielikuma nosacījumiem un salīdzina pavadzīmē norādītās Preces atbilstību ar Līgumā un tā Pielikumā norādīto informāciju.

3.5. Ja piegādātā Prece neatbilst Preces piegādes Līguma un tā Pielikuma nosacījumiem vai Latvijas Republikā spēkā esošo saistošo normatīvo aktu prasībām (kvalitātes, kvantitātes, u.c. prasības), Pasūtītāja pilnvarotā persona Piegādātāja piegādāto Preci nepieņem un neparaksta Preces pavadzīmi, un sastāda pretenziju par konstatētajiem trūkumiem, ko nosūta uz Piegādātāja pilnvarotās personas elektroniskā pasta adresi.

3.6. Pasūtītājs ir tiesīgs nepieņemt Preci, par kuru rodas pamatotas aizdomas, ka tā ir jau iepriekš lietota. Piegādātājs novērš piegādātās Preces trūkumus, to apmainot pret nebojātu, Līguma un Pielikuma prasībām atbilstošu Preci.

3.7. Preces piegādes kavējuma laikā tiek ieskaitīts viss laika periods, kas pārsniedz Līguma 3.1.apakšpunktā noteikto termiņu, izņemot laika periodu no bojātas vai neatbilstošas Preces saņemšanas dienas līdz pretenzijas nosūtīšanas dienai.

3.8. Pušu pilnvarotās personas Preces piegādes pasūtījumus, savstarpējo saraksti, Preces piegādes pasūtījuma vai par Preces neatbilstībām Līguma Pielikumā un Latvijas Republikas normatīvajos aktos noteiktajām prasībām (kvalitātes, kvantitātes, u.c. neatbilstības) veic, izmantojot e-pastu, kuru nosūta darba laikā: no pirmdienas līdz ceturtdienai no plkst. 08.15 līdz plkst.15.30 un piektdienās plkst. 08.15 līdz plkst.14.00. Citā laikā nosūtītā informācija uzskatāma par saņemtu nākamajā darba dienā. Par veikto Preces pasūtījumu pierādījumu kalpo Pušu e-pasta atskaišu par piegādāto e-pastu (piegāde uz adresāta serveri) izdrukas, kas kļūst par Līguma neatņemamu sastāvdaļu.

**4. Preces garantija**

4.1. Piegādātājs nodrošina un garantē piegādātās Preces atbilstību Līguma un tā Pielikuma nosacījumiem, Preces piegādes pieprasījumam un Latvijas Republikā spēkā esošo normatīvo aktu prasībām.

4.2. Piegādātājs nodrošina piegādātajai Precei noteikto garantiju vismaz 2 (divus) gadus no Preces pavadzīmes abpusējas parakstīšanas dienas. Piegādātājs Preces piegādes laikā izsniedz Pasūtītāja pilnvarotajai personai attiecīgus Preces garantiju apliecinošus dokumentus.

4.3. Ja Preces garantijas laikā atklājas Preces bojājums vai neatbilstība Latvijas Republikā spēkā esošajiem normatīvajiem aktiem, Līgumā vai Preces pasūtījumā noteiktajām prasībām (kvalitātes, kvantitātes, u.c. neatbilstības), Pasūtītāja pilnvarotā persona nosūta Piegādātāja pilnvarotajai personai bojājumu pieteikumu uz elektroniskā pasta adresi.

4.4. Piegādātājs Preces garantijas laikā nodrošina bojātās vai neatbilstošās Preces bezmaksas nomaiņu pret nebojātu un atbilstošu tādu pašu vai līdzvērtīgu Preci 10 (desmit) VID darba dienu laikā no bojājumu pieteikuma nosūtīšanas dienas. Garantijas saistības neattiecas uz Preci, kura bojāta Pasūtītāja vainas, tajā skaitā ekspluatācijas noteikumu neievērošanas dēļ, kā arī nepārvaramas varas darbības rezultātā.

4.5. Līguma garantijas noteikumi attiecas uz garantijas darbības laikā neierobežotu reižu skaitu veiktu Preces bojājumu novēršanu vai apmaiņu.

**5. Pušu atbildība**

5.1. Par Līguma noteikumu neizpildi vai nepienācīgu izpildi Puses ir atbildīgas saskaņā ar Līgumā un ar Latvijas Republikā spēkā esošajos normatīvajos aktos noteikto kārtību.

5.2. Par atteikšanos veikt Preces piegādi Pasūtītājs prasa un Piegādātājs maksā līgumsodu 500,00 EUR (pieci simti *euro* un 00 centi).

5.3. Ja Pasūtītājs Līguma 2.4. apakšpunktā norādītajā termiņā neveic samaksu par piegādāto Preci, Piegādātājs prasa Pasūtītājam maksāt līgumsodu 1% (viena procenta) apmērā no termiņā nesamaksātās summas bez PVN par katru kavēto maksājumu kalendāro dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nepārsniedz 10% (desmit procentus) no nesamaksātās naudas summas EUR bez PVN.

5.4. Ja Piegādātājs neievēro Līguma 3.1.apakšpunktā norādīto Preces piegādes termiņu, Pasūtītājs prasa Piegādātājam maksāt līgumsodu 1% (viena procenta) apmērā no termiņā nepiegādātās Preces kopējās vērtības bez PVN par katru nokavēto Pasūtītāja darba dienu. Aprēķinātais līgumsods katrā atsevišķā tā piemērošanas gadījumā nepārsniedz 10% (desmit procentus) no termiņā nepiegādātās Preces kopējās vērtības EUR bez PVN.

5.5. Par Līguma 8. apakšpunktā norādīto ziņu izpaušanu Pasūtītājs prasa Piegādātājam maksāt līgumsodu 50,00 EUR (piecdesmit *euro* un 00 centi) apmērā par katru gadījumu.

5.6. Ja Piegādātājs neievēro Līguma 4.4.apakšpunktā norādīto Preces bojājumu un neatbilstību novēršanas termiņu garantijas laikā, Pasūtītājs prasa Piegādātājam maksāt līgumsodu 30,00 EUR (trīsdesmit *euro* un 00 centu) apmērā par katru nokavēto VID darba dienu. Aprēķinātais līgumsods katrā atsevišķā tā piemērošanas gadījumā nepārsniedz 10% (desmit procentus) no bojātās vai neatbilstošās Preces kopējās vērtības EUR bez PVN.

5.7. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā darba dienā pēc Līgumā noteiktā saistības izpildes termiņa un ietver dienu, kurā saistība izpildīta.

5.8. Pusēm saskaņā ar Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.

5.9. Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.

5.10 Piegādātājs apliecina, ka Līguma saistību izpildē neveiks darījumus (neiegādāsies preces un nesaņems pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

5.11. Piegādātājs 2 (divu) daba dienu laikā rakstveidā informē Pasūtītāju:

5.11.1. par tieši vai netieši piemērotajām sankcijām Starptautisko un Lavijas Republikas nacionālo sankciju likuma izpratnē, t.sk., ja dalībniekam, valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja Piegādātājam ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas;

5.11.2. ja mainās Piegādātājadalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search>  nav publicēta;

5.11.3. ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Preces apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 5.11.1. apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

**6. Līguma darbības termiņš**

* 1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz pušu saistību pilnīgai izpildei.
  2. Pusei ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.
  3. Pasūtītājam ir tiesības vienpusēji izbeigt Līguma darbību 5 (piecas) darba dienas iepriekš rakstiski paziņojot par to Piegādātājam šādos gadījumos:

6.4.1. ja ir pasludināts Piegādātāja maksātnespējas process;

6.4.2. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus un ir apturēta Piegādātāja darbība.

6.5. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Piegādātājam:

6.5.1. ja atbilstoši Starptautisko un Latvijas Republikas nacionālo sankciju likumam Līguma 5.11.1. apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

6.5.2. ja uz Piegādātāju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā, proti Piegādātājs (tai skaitā Piegādātāja apakšuzņēmējs/-i) nav:

6.5.2.1. Krievijas valstspiederīgais, fiziska persona, kas uzturas Krievijā, vai juridiska persona, vienība vai struktūra, kura iedibināta Krievijā;

6.5.2.2. juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder šā punkta a) apakšpunktā minētajai vienībai; vai

6.5.2.3. fiziska vai juridiska persona, vienība vai struktūra, kas darbojas a) vai b) apakšpunktā minētās vienības vārdā vai saskaņā ar tās norādēm, tostarp, ja uz tiem attiecas vairāk nekā 10 % no līguma vērtības, apakšuzņēmēji, piegādātāji vai vienības, uz kuru spējām paļaujas publiskā iepirkuma direktīvu nozīmē.

6.6. Neskatoties uz Līguma izbeigšanu, Piegādātājs nodrošina Līgumā norādīto Preces garantijas nosacījumu savlaicīgu un kvalitatīvu izpildi.

**7. Nepārvarama vara**

7.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Forcemajeure*) rezultātā.

7.2. Par nepārvaramu varu netiek uzskatīti Preces defekti vai tās piegādes kavējumi (ja vien minētās problēmas tieši neizriet no nepārvaramas varas).

7.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski, bet ne vēlāk, kā 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

7.4. Puses tiek atbrīvotas no atbildības saskaņā ar Līguma 7.1. apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3. apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

7.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

8. **Informācijas neizpaužamība**

* 1. Piegādātājs apņemas visā Pušu sadarbības laikā, kā arī pēc tam neizpaust trešajām personām Līguma tekstu, kā arī sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju. Visa informācija, ko Pasūtītājs sniedz Piegādātājam Līguma izpildes laikā tiek uzskatīta par konfidenciālu un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
  2. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
  3. Augstāk minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Piegādātāja administrācijas un grāmatvedības sagatavotos publiska rakstura pārskatos un atskaitēs u.tml.).

**9. Strīdu izšķiršana**

9.1. Puses apņemas darīt visu iespējamo, lai visus strīdus, kas varētu rasties sakarā ar Līgumu, izšķirtu savstarpēju sarunu un vienošanās ceļā.

9.2. Strīdi, kurus nav iespējams izšķirt vienošanās ceļā, tiek izšķirti Latvijas Republikas tiesā, piemērojot Latvijas Republikas normatīvos aktus.

**10. Citi noteikumi**

10.1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās attiecībā uz Līguma priekšmetu, kas pastāvējušas starp Pusēm līdz Līguma parakstīšanai.

10.2. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.

10.3. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

10.4. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti- tālruņa, faksa numuri, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta Pasūtītāja Nodrošinājuma pārvaldes direktors vai persona, kura viņu aizvieto.

10.5. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam. Piegādātājs brīdina Pasūtītāju par šādu apstākļu iestāšanos 10 (desmit) dienas iepriekš.

10.6. Par Līguma grozījumiem un papildinājumiem, izņemot Līguma 10.4.apakšpunktā noteikto gadījumu, Puses vienojas rakstiski. Līguma grozījumi un papildinājumi pēc to parakstīšanas kļūst par Līguma neatņemamām sastāvdaļām.

10.7. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

10.8. Puses vienojas, ka Līguma izpildē tiek norīkotas šādas Pušu pilnvarotās personas:

10.8.1. no Pasūtītāja puses: VID Muitas pārvaldes Kinoloģijas daļas vecākais muitas eksperts Valdis Bikovskis, tālr. 28378739, e-pasts: Valdis.Bikovskis@vid.gov.lv.

10.8.2. no Piegādātāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

10.9. Pušu pilnvarotās personas savstarpējā sarakstē (arī Pasūtījumu un pretenziju nosūtīšanā), kas saistīta ar Līguma izpildi, izmanto elektronisko pastu, Līgumā norādītajā Pasūtītāja darba laikā. E-pasta vēstule Pusēm, ir saistoša tikai tad, ja vēstule sūtīta no Līguma 10.8. apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Citā laikā nosūtītā sarakste uzskatāma par saņemtu nākamajā darba dienā. Nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.

10.10. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā Pielikuma.

10.11. Līgums sastādīts uz \_\_ (\_\_\_\_\_\_) lapām. Tā neatņemama sastāvdaļa ir Pielikums uz \_\_ (\_\_\_\_\_\_\_\_\_) lapām. Līgums un tā Pielikums sastādīti latviešu valodā elektroniska dokumenta veidā un parakstīti ar drošu elektronisko parakstu.

**Pušu rekvizīti un paraksti**

|  |  |
| --- | --- |
| Pasūtītājs:  **Valsts ieņēmumu dienests**  Talejas iela 1, Rīga, LV-1978  NMR kods Nr.: 90000069281  PVN maksātāja Nr.: LV90000069281  Tālr.: 67122689  E-pasts: [vid@vid.gov.lv](mailto:vid@vid.gov.lv).  Norēķinu rekvizīti:  Konta Nr.: LV26TREL2130056037000  Valsts kase  Kods: TRELLV22  Ģenerāldirektor\_  \_\_\_\_\_\_\_\_\_\_\_\_\_\_\_\_\_\_\_ | Piegādātājs:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adrese:  NMR kods Nr.:  PVN maksātāja Nr.:  Tālr.:  E-pasts:  Norēķinu rekvizīti:  Konta Nr.:  Kredītiestāde:  Kods:  *(amats)*  \_\_\_\_\_\_\_\_\_\_\_\_\_\_\_\_\_\_\_ *(vārds, uzvārds)* |

1.Pielikums

Līgumam Nr. FM VID 2024/091-1

**Preces tehniskā specifikācija un cena**

|  |  |
| --- | --- |
| Rīgā | Dokumenta datums ir tā  elektroniskās parakstīšanas datums |

**Valsts ieņēmumu dienests**, reģistrācijas Nr. 90000069281, Talejas ielā 1, Rīgā, kā vārdā saskaņā ar likumu “Par Valsts ieņēmumu dienestu” rīkojas tā ģenerāldirektore \_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_ personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – Piegādātājs), no otras puses, abi kopā turpmāk saukti arī kā “Puses”, bet atsevišķi kā “Puse”,

pamatojoties uz iepirkuma “Industriālo grīdas plāksnes paneļu iegāde un uzstādīšana”, iepirkuma identifikācijas Nr. FM VID 2024/091-1 rezultātiem, vienojas par šādu tehnisko specifikāciju un cenu:

*Līguma pielikums tiks papildināts atbilstoši Tehniskajā un Finanšu piedāvājumā norādītajām prasībām un izvēlētā pretendenta piedāvājumam*

|  |  |
| --- | --- |
| **Pasūtītājs**:  **Valsts ieņēmumu dienests**  Ģenerāldirektora  \_\_\_\_\_\_\_\_\_\_\_\_\_\_\_\_\_  *(drošs e-paraksts)* | **Piegādātājs**:  \_\_\_\_\_\_\_\_\_\_\_\_\_\_\_\_\_\_\_  *(amats)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(drošs e-paraksts)* |